Hawn ħafna nuqqas ta' demm ta' kull tip. Għaldaqstant is-Servizz Nazzjonali tat-Trasfużjoni tad-Demm qed jitlob l-għajnuna tagħkom biex jekk saħħitkom tippermetti, tersqu u tagħtu d-demm. Dan possibbliment għandu jsir malajr kemm jista jkun fiċ-Ċentru tal-Għoti tad-Demm ta' Gwardamanġa li jiftaħ kuljum mit-8:00am sas-6:00pm. It-talba qed issir b'urġenza. Infakkru li l-persuni għandhom jieħdu magħhom il-karta tal-identità jew il-liċenzja tas-sewqan.